

**Projektu uzraudzības komisijas sēdes protokols**

Ādažu novadā, 2024. gada 3.jūnijā  Nr. ĀNP/1-7-5/24/20

**Sēdi vada:** Komisijas priekšsēdētāja vietnieks V.Bulāns.

**Piedalās:** Komisijas locekļi: E.Kāpa, I.Pērkone, S.Mūze, G.Miglāns.

**Nepiedalās:** A.Brūvers. G. Porietis. K. Miķelsone

**Uzaicināti:** L. Bernāns, Igors Pavlovskis SIA “LATIBŪVE” valdes loceklis

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.00

DARBA KĀRTĪBA

1. Par ēku Gaujas iela 30 un Pirmā iela 26A, Ādažos (tehniskā apsekošana) (ziņo L. Bernāns).
2. Par jaunas vispārējās izglītības iestādes izbūves Ādažos iepirkuma sarunu procedūras rezultātiem ( ziņo I. Pērkone).

SANĀKSMES GAITA

|  |
| --- |
| 1. **Par ēku** **Gaujas iela 30 un Pirmā iela 26A, Ādažos (tehniskā apsekošana)**
 |

(ziņo L. Bernāns)

Ziņo par tehnisko apsekošanu divām pašvaldības iestādēm. Informē, ka veicot ēkas tehnisko apsekošanu ir veikta - ēkas apskate, dokumentu izpēte, inženierkomunikāciju izpēte, metāla konstrukciju apskate. Pēc ēkas apsekošanas un pieejamo dokumentu izpētes, konstatēts, ka trūkst informācija par ēkas metāla konstrukcijām. Minētās problēmas 2014.gada tehniskajā atzinumā nav novērstas. Tika pieprasīta tehniskā dokumentācija no Latvijas Nacionālā arhīva Siguldas zonālais valsts arhīvs 30.04.2024., vērš uzmanību tikai 27.05.2024 datumā, par dokumentācijas neesamību abiem objektiem. Informē komisijas locekļus par darbiem, kurus būtu nepieciešams veikt, lai novērstu visas nepilnības, kā arī iepazīstina ar riskiem un sekām, kas notiktu, ja darbi netiktu laicīgi veikti. Uzsver, ka līdzekļus papildus darbiem paredzēts piesaistīt no budžeta paredzētiem līdzekļiem “Ēkas tehniskā stāvokļa uzlabošana ( pēc p/a “Carnikavas komunālserviss” aprēķiniem)” ~ 25 000 *euro* apmērā.

Komisija debatē par ēku apsekošanas darbiem un nepieciešamajiem dokumentiem, finansējumu un iepirkuma izsludināšanu (I. Pavlovskis informē, ka ja tiktu atrasti Ādažu vidusskolas iepriekšējie tehniskie dokumenti, tad tas atvieglotu darba apjomu. V. Bulāns ierosina organizēt tikšanos ar Ādažu novada būvvaldi, lai precizētu dokumentāciju.).

KOMISIJA NOLEMJ:

* + - 1. **Atbalstīt ēkas Gaujas ielā 30 tehniskās apsekošanas papildus veicamos darbus un novirzīt Carnikavas Komunālserviss budžetā ~ 25 000 *euro* nepieciešamo darbu veikšanai no no budžeta paredzētiem līdzekļiem ’’Ēkas tehniskā stāvokļa uzlabošana’’.**
			2. **Uzdot izpilddirektora vietniecei I. Reķei organizēt darba sanāksmi ar Ādažu novada būvvaldi.**

|  |
| --- |
| 1. **Par jaunas vispārējās izglītības iestādes izbūves Ādažos iepirkuma sarunu procedūras rezultātiem**
 |

(ziņo I.Pērkone)

Ziņo par jaunas vispārējās izglītības iestādes izbūves Ādažos iepirkuma sarunu procedūras rezultātiem. Informē, ka nepieciešams veikt precizējumus izstrādātajā nolikumā un kvalifikācijas prasībās, organizēt jaunu iepirkumu un pēc iepirkuma noslēguma, ja būs nepieciešamība, paredzēt budžetā lielāku finansējumu.

KOMISIJA NOLEMJ:

**1. Uzdot Iepirkumu komisijai organizēt jaunu iepirkumu par TEP izstrādi vispārējās izglītības iestādes izbūvi Ādažos.**

**2. Veikt precizējumus izstrādātajā nolikumā un kvalifikācijas prasībās.**

**3. Pēc iepirkuma noslēguma, ja būs tāda nepieciešamība, izskatīt iespēju budžetā piešķirt papildus finansējumu.**

Komisijas priekšsēdētāja vietnieks V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU